Апартиа “Ақырҭуа гахты” ахантаы Иракли Кобахиӡе иаиаз аҳәамҭала, анапхгаратә гәыԥ еврокомиссар Оливер Варҳеи Қырҭтәыла иҟоу Евроеидгыла ацҳаражәҳәаҩ ррекомендациақәа ирызԥхьагәаҭаны, Венециатәи акомиссиахь “адеолигархиазциа иазку” азакәан рышьҭит.
“Ахԥатәи аԥхьара мҩаԥгаанӡа, Венециатәи акомиссиахь “адеолигархиазциа иазку” азакәан ашьҭра иазку аӡбамҭа ҳадаҳкылеит. Ари азы арекомендациақәа ҳауит еврокомиссар Оливер Варҳеи Қырҭтәыла иҟоу Евроеидгыла ацҳаражәҳәаҩи рҟынтә. Венециатәи акомиссиахь “адеолигархиазциа иазку” азакәан ашьҭра аҭахымызт ҳәа уажәгьы сгәы иаанагоит, аха арекомендациақәа ирызԥхьагәаҭаны ари ҟаҳҵеит,” – иҳәеит Кобахиӡе.
Иацы “Ақырҭуа гәахәтәы” аҟынтә ишаарыцҳаз, апарламент аҿы ахԥатәи аԥхьара мҩаԥгаанӡа, Венециатәи акомиссиахь “адеолигархиазциа иазку” азакәан ашьҭра аӡбара рыдыркылеит.
Қырҭтәыла иҟоу Евроеидгыла ахаҭарнакра “адеолигархизациа” иазку азакәанпроект иазкны аҳәамҭа ҟанаҵеит. Евроеидгыла ахаҭарнакра аҳәамҭаҿ ишану ала “Қырҭтәыла апарламент аҳәамҭа ҟанаҵеит Венециатәи акомиссиахь “адеолигархизациа иазку” азакәан рышьҭит ҳәа, ари адаара ҳаргәырӷьеит, ари апозитивтә шьаҿоуп”.